
(Makkiyah) 
AG if 7 Pa ea Konsep Mencari Perlindungan Pada Allah 
PDP SA ar 2 


Dengan nama Allah 
Yang Maha Penyayang dan Maha Pengasih 


Ayat-ayat dan Terjemahan 





BL Sri il 
DAN Aa 5 


“Katakanlah (wahai Muhammad!): Aku pohon perlindungan 


pada Tuhan yang memelihara manusia(1). Yang menguasai 
Dari 


manusia(2). Tuhan yang disembah  manusia(3). 
kejahatan (syaitan)  pembisik yang datang dan 
menghilang4). Yang membisik (kejahatan) di dalam dada 
manusia(5). laitu dari (syaitan) jin dan manusia. (6). 


ke xk 


(Pentafsiran ayat-ayat 1- 3) 


“Tuhan yang anna Ta | 3 Yang menguasai 
manusia(2). Tuhan yang disembah manusia. 1 3 


Dalam surah ini permohonan perlindungan 
dipanjatkan kepada Allah Tuhan yang memelihara 
manusia, yang memerintah manusia dan yang 
disembah manusia, dan perkara yang dipohon ialah 
perlindungan dari kejahatan syaitan yang datang dan 
menghilang untuk membisik kejahatan di dalam hati 
manusia iaitu syaitan jin dan syaitan manusia. 


Memohon perlindungan kepada Tuhan yang 
memelihara dan menguasai manusia dan disembah 
manusia itu ialah dengan menghadirkan sa'at-sa'at 
Allah yang agung yang dapat menolak segala 
kejahatan umumnya dan kejahatan syaitan pembisik 
yang datang dan menghilang khususnya. 





wu! jalah sifat Allah yang memelihara, membimbing, 
mengarah, menjaga dan melindung. sil jalah sifat 
Allah yang memilik, memerintah dan mentadbir. AYi 
ialah sifat Allah yang menguasai segala-galanya. 
Semua sifat-sifat ini berkuasa memberi pertolongan 
dari kejahatan-kejahatan yang meresap di dalam hati 
manusia yang tidak mengetahui bagaimana hendak 
menolak kejahatan-kejahatan yang tersembunyi itu. 


Allah adalah Tuhan Pemelihara dan Pelindung 
segala makhluk, Pemerintah segala makhluk dan 
Penguasa segala makhluk, tetapi di sini Allah disebut 
khusus sebagai Pemelihara dan Pelindung manusia, 
Pemerintah manusia dan Tuhan yang disembah 
manusia supaya manusia merasa begitu hampir 
kepada-Nya dalam detik-detik mencari perlindungan 
dan naungan. 


Allah telah mengarahkan Rasul-Nya s.a.w. dan 
sekalian umatnya, supaya mencari perlindungan dan 
naungan pada-Nya dengan menghadirkan 
pengertian-pengertian dari sifat-sifat tersebut itu 
semoga melindungi mereka dari kejahatan yang 
sangat halus jejak langkahnya, yang tidak terdaya 
ditolakkannya melainkan dengan pertolongan Allah 
Pemerintah dan Penguasa Yang Maha Agung, kerana 
kejahatan yang halus itu menyerang mereka tanpa 
disedari, dan mendatangi mereka dari arah yang tidak 
terfikir oleh mereka. 


kr e & x 
(Pentafsiran ayat-ayat 4 - 6) 
Mula-mula Allah aer -. TP sebagai: 
GT 
"pembsik yang AN 2 aa (4) 
Kemudian Dia menyebut kerjanya: 
AG 5 | SA $ : XX Ge 
“Membisik (kejahatan) di dalam dada manusia. (5) 
Kemudian Dia memperkenalkan hakikatnya: 
SS Tata SS 
“Dari jin dan manusia. (6) 


Tertib susunan ini membangkitkan kesedaran dan 
perhatian untuk mengenal hakikat syaitan pembisik 

yang datang dan menghilang itu dan cara-cara ia 
bekerja ' melaksanakan kejahatannya, sebagai 
persediaan untuk menolak dan mengawasi gerak 
langkahnya. 


Bisikan Syaitan 


Apabila seseorang itu menyedari bahawa syaitan 
yang tidak nampak itu membisikkan kejahatan di 
dalam hati manusia secara halus dan tidak dapat 
dilihat, begitu juga apabila ia menyedari adanya 
manusia yang dapat menyerap ke dalam dada dan 
menaburkan kejahatan di dalam hati manusia sama 
seperti syaitan yang tidak nampak itu, maka ia akan 
bersiap sedia untuk mempertahankan dirinya dari 
kejahatan itu, kerana ia telah mengetahui tempat 
persembunyian, pintu dan jalan masuk (syaitan- 
syaitan itu). 


Kita tidak mengetahui bagaimana berlangsungnya 
bisikan syaitan, tetapi kita merasakan kesan-kesannya 
di dalam jiwa dan di dalam realiti hidup kita. Kita 
sedar bahawa pertarungan di antara Adam dan Iblis 
adalah satu pertarungan yang amat lama. Kita sedar 
bahawa syaitan telah mengisytiharkan perang 
berterusan, iaitu satu perisytiharan yang lahir dari 
tabi'at jahat yang ada di dalam dirinya, dan lahir dari 
sifat-sifat angkuh, hasad dengki dan dendam 
kesumatnya terhadap manusia. Kita sedar syaitan 
telah meminta kebenaran dari Allah untuk memerangi 
manusia, dan permintaan itu telah diluluskan Allah 
kerana suatu hikmat yang diketahui-Nya. Walau 
bagaimanapun, Allah tidak membiarkan manusia 
mengharungi perjuangan itu tanpa senjata, malah ia 
telah menjadikan keimanan sebagai perisai untuk 
mereka, zikir sebagai kelengkapan perang dan do'a 
memohon perlindungan sebagai senjata. Andainya 
manusia itu lupakan perisai, kelengkapan dan alat 
senjatanya, maka dialah sahaja yang patut disalahkan. 


Jgany J1 JB — legis Hil go) — Gale el ye 

Jp pile Ona) 2 — telang dala dil Jo — dil 

Jab Bls 0 ya ai dl S3 IS pol al 3 
Dari Ibn “Abbas r.a. katanya: Sabda Rasulullah s.a.w.: 
“Syaitanh itu duduk mencangkung di atas hati manusia, 
apabila manusia menyebut nama Allah ia akan 


mengundurkan diri, dan apabila manusia lalai ia akan 
membisikkan kejahatan." 


Mengenai syaitan manusia pula, kita memang 
mengetahui dan mengenali banyak dari hasutan- 
hasutan dan bisikan-bisikan mereka yang jahat, malah 
kita tahu bahawa di antara hasutan dan bisikan jahat 
manusia itu ada yang lebih buruk dari hasutan dan 
bisikan syaitan. Mereka terdiri dari: 


Teman-teman jahat yang menaburkan kejahatan ke 
dalam hati dan akal kawannya tanpa disedari dan 
diawasi olehnya kerana ia teman yang dipercayai. 


Pengawai-pegawai atau orang-orang dalam 
pemerintahan yang mengelilingi para pemerintah 

yang membisikkan fikiran-fikiran yang jahat kepada 
mereka sehingga mereka bertindak ganas dan zalim 
terhadap rakyat jelata negerinya. 


Tukang-tukang umpat yang menabur fitnah, yang 
pandai bermadah dengan kata-kata yang indah dan 
licin hingga apa yang dikatakannya itu kelihatan 
seolah-olah amat benar dan tidak dapat dipertikaikan 
lagi. 


Penjual-penjual nafsu yang masuk dari pintu-pintu 
naluri dengan gaya yang amat menarik yang tidak 
dapat ditolak melainkan dengan kesedaran hati 
nurani dan pertolongan dari Allah. 


Di sana terdapat berpuluh-puluh jenis manusia 
pembisik kejahatan yang datang dan menghilang, 
yang membuat perangkap-perangkap kejahatan dan 
menyeludupkannya ke dalam hati manusia. Mereka 
adalah lebih jahat dari syaitan-syaitan yang tidak 
nampak dan lebih halus dari jejak langkahnya. 


Sifat Utama Syaitan 


Manusia memang tidak berupaya untuk menolak 
bisikan-bisikan kejahatan yang halus, kerana itu Allah 
menunjukkan perisai dan alat-alat senjata kepada 
mereka supaya mereka dapat menempuh 
pertarungan yang dahsyat itu. 


Syaitan pembisik itu telah disifatkan dengan 
kelakuan “datang dan menghilang”. Ini adalah 
satu isyarat yang mengandungi tujuan, kerana dari 
Satu segi sifat itu menunjukkan bahawa kelakuan 
syaitan itu lebih suka bersembunyi menunggu 
peluang. Andainya terbuka ia akan meresap masuk 
perlahan-lahan membisikkan kejahatan-kejahatannya, 
dan dari satu segi yang lain pula, menunjukkan satu 
kelemahan syaitan apabila berdepan dengan mereka 
yang sedar dan siap-siaga mengawal pintu hatinya. 
Oleh kerana itu semua pembisik-pembisik kejahatan, 
sama ada dari syaitan yang tidak nampak atau dari 
syaitan-syaitan manusia apabila dilawan, mereka akan 
berundur menyembunyikan diri sebagaimana yang 
digambarkan oleh Rasulullah s.a.w.: “Apabila manusia 
menyebut nama Allah, ia akan mengundurkan dirinya 
dan apabila manusia lalai, Ia akan membisikkan 
kejahatan." 


Isyarat ini boleh menguatkan hati seseorang untuk 
menghadapi syaitan pembisik kejahatan, kerana ia 
bersifat datang dan menghilang, iaitu bersifat lemah 
apabila ia berdepan dengan alat senjata orang 
Mukmin di medan pertempuran. 


Dari satu segi yang lain, pertarungan dengan syaitan 
merupakan satu pertarungan lanjut yang tidak akan 
tamat. Syaitan selama-lamanya menunggu peluang 
untuk menyerang manusia di sa'at-sa'at kelalaian, dan 
pertarungan itu akan terus meletus, sekali kalah dan 
sekali menang, hingga sampai kepada Hari Oiamat 
sebagaimana digambarkan di berbagai-bagai tempat 
di dalam Al-Our'an, di antaranya ialah gambaran yang 
menarik dalam Surah al-Isra' yang berikut: 


3-5 Kaur — — PARA - 20 mammmmmrama ya oC”. 

& 
: A13 LT 2. ND 


- & 
-- 


Lg PP Gp 
SA NG AN NU Or NI 


Hi REA EN 
JI POS On aa uk 
TEA ISIS 5 NG 

Obis 
3 YEL EN Asa ei 





“Dan (kenangilah) ketika Kami berfirman kepada para 
malaikat: Sujudlah kamu kepada Adam. Lalu mereka sekalian 
pun sujud kecuali iblis, ia berkata: Adakah wajar aku sujud 
kepada orang yang telah Engkau ciptakannya dari 
tanah?(61). Dia berkata lagi: Terangkanlah! Inikah orangnya 
yang telah Engkau muliakan lebih dariku? Sesungguhnya jika 
dapat Engkau memberi tempoh kepadaku sehingga Hari 
Ojamat nescaya akan ku sesatkan zuriatnya kecuali 
sebahagian yang kecil(62). Lalu Allah menjawab: Baiklah, 
pergilah! Sesiapa dari mereka yang mengikut engkau, maka 
Neraka Jahannamlah balasan yang sungguh padan untuk 
kamu(63). Dan kejutkan dengan suaramu sesiapa sahaja dari 
mereka yang dapat engkau lakukan, dan kerahkan angkatan 
berkudamu dan kerahkanlah angkatan jalan kakimu untuk 
menyerang mereka, dan berkongsilah harta benda dan anak- 
pinak dengan mereka dan kemukakan janji-janjimu kepada 
mereka, dan sebenarnya tiada apa yang dijanjikan syaitan 
kepada mereka melainkan hanya tipu daya sahaja(64). 
Sesungguhnya engkau tidak mempunyai kuasa untuk 
menguasai hamba-hamba kesayangan-Ku, dan cukuplah 
Tuhanmu itu menjadi penjaga. (65) 


Inilah gambaran perjuangan dan motif-motifnya 
yang jahat, sama ada perjuangan secara langsung dari 
syaitan atau perjuangan melalui manusia-manusia 
yang menjadi agen-agennya, dan dalam perjuangan 
itu manusia akan tetap merasa ia tidak terus kalah, 
kerana Tuhan yang memelihara dan menguasainya, 
dan Tuhan yang disembahnya itu tetap berkuasa di 
atas seluruh  makhluk-Nya. Walaupun Allah 
membenarkan Iblis melancarkan — peperangan 
menentang manusia, tetapi Ia tetap menguasai Iblis 





26) SURAH AN-NAS @& 459 


itu. Ia hanya membiarkan syaitan itu menakluk orang- 
orang yang lalai dari Tuhan mereka sahaja, sedangkan 
orang-orang yang mengingati Allah akan terselamat 
dari kejahatan dan bisikan syaitan yang halus. Kini 
jelasiih bahawa kebaikan itu haruslah bersandar 
kepada kekuatan dan hakikat Ilahi yang sejati yang 
tiada kekuatan dan hakikat yang lain dari-Nya, dan 
pastilah bersandar kepada Allah Tuhan yang 
memelihara, Tuhan yang memerintah dan Tuhan yang 
disembah, sedangkan kejahatan pula bersandar 
kepada bisikan Iblis yang datang dan menghilang, 
yang lemah bila ditentang, yang mundur ke belakang 
bila ditempur dan yang tewas di hadapan 
perlindungan dan naungan Allah. 


Ini adalah satu kefahaman yang paling sempurna 
terhadap hakikat kebaikan dan kejahatan, di samping 
merupakan sebaik-baik kefahaman yang dapat 
memelihara hati dari kekalahan dan dapat 
mengisikannya dengan bekalan kekuatan, 
kepercayaan dan keyakinan. 


gag... Giaa. Pe Yi daa Ha 
2... coal oles 


10.05 malam Ahad, 8 Muharram 1417 
bersamaan 25 Mei 1996! 





| Catatan tarikh tamat penterjemahan oleh Penterjemah. 


